**ΚΩΔΙΚΑ ΠΟΙΝΙΚΗΣ ΔΙΚΟΝΟΜΙΑΣ   
ΑΣΤΙΚΩΣ ΥΠΕΥΘΥΝΟΣ:** Είναι το τρίτο πρόσωπο , το οποίο ευθύνεται για την ζημιά που προκλήθηκε από το έγκλημα , το οποίο τελέστηκε από άλλον .

**ΠΑΡΑΔΕΙΓΜΑ** : Ο ανήλικος 17 ετών ο οποίος είναι υπό την κηδεμονία των γονέων του ακόμη διέπραξε ζωοκλοπή . Σε αυτήν την περίπτωση ευθύνονται και οι γονείς που δεν παρεμπόδισαν τον ανήλικο .

**ΠΟΛΙΤΙΚΟΣ ΕΝΑΓΩΝ :** Είναι το πρόσωπο εκείνο που παρίσταται στην δίκη για να επιτύχει αποζημίωση για την υλική ζημιά που προκλήθηκε ή χρηματική ικανοποίηση για την ηθική βλάβη ή ψυχική οδύνη που υπέστη από το έγκλημα .

**ΑΥΤΟΦΩΡΟ ΑΔΙΚΗΜΑ**

Ένα έγκλημα θεωρείται αυτόφωρο όταν :

Α) ΕΙΝΑΙ ΕΝ ΤΩ ΠΡΑΤΤΕΣΘΑΙ : Δηλαδή την ώρα που γίνεται

Β) ΟΤΑΝ ΤΕΛΕΣΤΗΚΕ ΠΡΟΣΦΑΤΩΣ : Όταν δηλ έγινε πρόσφατα και πρίν από λίγο τερματίστηκε η τέλεση του .

Γ) Όταν ο δράστης συλλαμβάνεται οπουδήποτε να έχει αντικείμενα δηλ πειστήρια ή ίχνη πάνω του από το οποίο να συμπεραίνεται ότι διέπραξε έγκλημα σε πρόσφατο χρόνο .

Π.Χ ο Α’ καταλαμβάνεται τη νύχτα να βγαίνει από εμπορικό κατάστημα και να έχει πάνω του αντικείμενα που προέρχονται από κλοπή ή ο Β γίνεται αντιληπτός τη νύχτα να τρέχει και να κρατεί μαχαίρι ματωμένο και να βρίσκεται σε έξαλλη κατάσταση όπου και συμπεραίνεται ότι έχει διαπράξει έγκλημα κατά της ζωής .

**ΔΙΑΡΚΕΙΑ ΑΥΤΟΦΩΡΟΥ**

Μπορεί να είναι αυτόφωρο ένα αδίκημα το λιγότερο επί 24 ώρες και 1 λεπτό και το ανώτατο επί 47 ώρες και 59 λεπτά της ώρας .

**ΠΑΡΑΔΕΙΓΜΑ:Α)** Εάν διαπραχθεί ένα αδίκημα την 12/04/2020 και ώρα 01:00 τότε το αυτόφωρο θα κρατήσει όλη την ημέρα της 12-04-2020 καθώς και την 13-04-2020 έως την 23:59 ώρα .

**Β)** Εάν διαπραχθεί ένα αδίκημα την 12/04/2020 και ώρα 23:59 τότε το αυτόφωρο θα κρατήσει έως και την 13/04/2020 και ώρα 23:59 .

**ΔΙΑΡΚΕΣ ΑΔΙΚΗΜΑΤΑ**

Τα διαρκή εγκλήματα ( απαγωγή , αρπαγή , παράνομη κατακράτηση κλπ) είναι εν τω πράττεσθαι όλο το χρονικό διάστημα κατά το οποίο διαρκεί η παράνομη κατάσταση δηλαδή όσο χρονικό διάστημα ο δράστης έχει το θύμα μαζί του .